Title: Návrh na doplnenie uznesenia vlády SR č
Author: ozv
Last saved by: agenda0
Company: MPSVR

Doložka prednosti 
medzinárodnej zmluvy pred zákonmi (článok 7 odsek 5 ústavy)

1.	Gestor zmluvy: Ministerstvo práce sociálnych vecí a rodiny Slovenskej republiky a Ministerstvo zdravotníctva Slovenskej republiky.

2.	Názov zmluvy: Európsky zákonník sociálneho zabezpečenia a protokol k Európskemu zákonníku sociálneho zabezpečenia, Štrasburg  16.  apríla  1964. 

3.	Účel a predmet zmluvy a jeho úprava v legislatíve Slovenskej republiky: Účelom zmluvy je upraviť vzťahy v oblasti nemocenského poistenia, dôchodkového zabezpečenia zdravotného poistenia, pracovnoprávnych vzťahov a zamestnanosti medzi Slovenskou republikou a zmluvnými stranami členských štátov Rady Európy, ktoré podpísali a ratifikovali tieto dokumenty. Vo vzťahu k právnym predpisom Slovenskej republiky nemocenské poistenie je upravené v zákone č. 54/1956 Zb. o nemocenskom poistení zamestnancov v znení neskorších predpisov, dôchodkové zabezpečenie v zákone č. 100/1988 Zb. o sociálnom zabezpečení v znení neskorších predpisov, zdravotné poistenie v zákone č. 273/1994 Z.z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a zriadení odvetvových, podnikových a občianskych zdravotných poisťovní v znení neskorších predpisov, pracovnoprávne vzťahy na účely nároku na odškodnenie pracovných úrazov a chorôb z povolania upravuje zákon č. 311/2001 Z.z. Zákonník práce v znení neskorších predpisov a zamestnanosť zákon č. 387/1996 Z.z. o zamestnanosti v znení neskorších predpisov. 
4.	Priama úprava práva alebo povinností fyzických osôb alebo právnických osôb: Články 7 až 12 zakladajú priamo práva alebo povinností fyzických osôb alebo právnických osôb vo vzťahu k zákonu č. 277/1994 o zdravotnej starostlivosti, zákonu č. 98/1995 o liečebnom poriadku a zákonu č. 273/1994, t.j. poistencom pri náhlom ochorení alebo stave ohrozujúcom život. Články 13 až 18 potom podľa zákona č. 54/1956 o nemocenskom poistení zamestnancov a zákona č.100/1988 o sociálnom zabezpečení právo na dávky v chorobe (nemocenské). Články 19 až 24 podľa zákona č. 387/1996 o zamestnanosti právo na podporu v nezamestnanosti. Články 25 až 30 právo pre vznik nároku na dôchodok a jeho výšku podľa zákona č.100/1988 o sociálnom zabezpečení. Články 31 až 38 podľa zákona č. 311/2001 Z.z. Zákonníka práce, zákona č. 100/1988 o  sociálnom zabezpečení, zákona č. 277/1994 o zdravotnej starostlivosti, zákona č. 387/1996 o zamestnanosti, nariadenia vlády č.223/1988, ktorým sa vykonáva Zákonník práce a vyhlášky č. 100/1988, ktorou sa vykonáva zákon č. 100/1988 právo na dávky pri pracovnom úraze. Články 39 až 45 právo pre vznik nároku na rodinné dávky podľa zákona č. 193/1994 o prídavkoch na deti. Články 46 až 52 pre vznik nároku na dávky  v materstve podľa zákona č.54/1956 o nemocenskom poistení zamestnancov zákona č.100/1988 o sociálnom zabezpečení a zákona č. 88/1968 o predĺžení materskej dovolenky, o dávkach v materstve a o prídavkoch na deti z nemocenského poistenia.  Články 53 až 58 pre vznik nároku na invalidný dôchodok podľa zákona č.100/1988 o sociálnom zabezpečení. Články 59 až 64 pre vznik nároku na pozostalostné dávky podľa zákona č. 100/1988 o sociálnom zabezpečení. 

5.	Kategória zmluvy podľa článku 7 odseku 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky): Prezidentská multilaterálna medzinárodná zmluva o ľudských právach a základných slobodách, ktorá  priamo zakladá práva alebo povinnosti fyzických osôb alebo právnických osôb (napr. články 10, 11, 12, atď.); zmluva, na ktorej vykonanie je potrebný zákon (napr. články 20, 24, 26, 36, atď.). 

6.	Kategória zmluvy podľa článku 7 odseku 5 Ústavy Slovenskej republiky (má prednosť pred zákonmi): Zákonník je medzinárodnou zmluvou o ľudských právach a slobodách, ktorá zakladá práva alebo povinnosti fyzických a právnických osôb. 

7.	Dopady prijatia medzinárodnej zmluvy, ktorá má prednosť pred zákonmi na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka, potreba ich zrušenia alebo adaptácie z dôvodu duplicity): Európsky zákonník sociálneho zabezpečenia sa týka napríklad týchto zákonov: zákon č. 311/2001 Z.z. Zákonník práce v znení neskorších predpisov, zákon č. 387/1996 Z.z. o zamestnanosti v znení neskorších predpisov, zákon č. 100/1988 Zb. o sociálnom zabezpečení v znení neskorších predpisov, zákon č. 277/1994 o zdravotnej starostlivosti v znení neskorších predpisov a ďalšie.